Diari Oficial de la Generalitat Valenciana


Sumari del DOGV 8957, del 20-11-2020 (2020/9845)

RESOLUCIÓ de 18 de novembre de 2020, de la Conselleria d'Educació, Cultura i Esport, per la qual s'amplia el termini de presentació de la documentació justificativa que estableix la Resolució de 4 d'agost de 2020, de la Conselleria d'Educació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8957

Data del DOGV
:   20-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9845


Data del document
:   18-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de novembre de 2020, de la Conselleria d'Educació, Cultura i Esport, per la qual s'amplia el termini de presentació de la documentació justificativa que estableix la Resolució de 4 d'agost de 2020, de la Conselleria d'Educació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2020. [2020/9845]  
  
  
L'article 8 de la Resolució de 4 d'agost de 2020, de la Conselleria d'Educació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2020 (DOGV 8886, 19.08.2020), estableix que el termini de presentació de la documentació justificativa de la realització de l'activitat subvencionada finalitzarà el 20 de novembre de 2020.  
Diverses circumstàncies esdevingudes al llarg de l'any han retardat fins al 27 d'octubre de 2020 la publicació de la resolució per la qual es concedeixen les subvencions. Alguns dels investigadors i institucions beneficiaris de les subvencions han manifestat a l'òrgan instructor que tenen dificultats per a gestionar els pagaments i les justificacions en l'escàs termini que resulta d'aquesta publicació, la qual cosa aconsella ampliar el termini de justificació fins al pròxim 15 de desembre de 2020.  
Atés el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques, la modificació es produeix abans d'acabar el termini de la justificació de l'activitat. Atés el que estableix l'apartat 1 del mateix article, no perjudica drets de tercers. A més, les bases reguladores no prohibeixen la modificació.  
En virtut de les facultats que em confereix la delegació establida en l'article deu de la Resolució de la convocatòria, de 4 d'agost de 2020, resolc:  
  
Únic  
Ampliar el termini que estableix l'article 8 de la Resolució de 4 d'agost de 2020, de la Conselleria d'Educació, Cultura i Esport, per la qual es convoquen, per a l'any 2020, les subvencions per al foment de treballs d'investigació i d'estudis en l'àmbit de la planificació lingüística i la lingüística aplicada. S'estableix el dia 15 de desembre de 2020 com a termini màxim de presentació de la documentació justificativa de la realització de l'activitat subvencionada.  
  
  
DISPOSICIÓ FINAL  
  
Única  
Aquesta resolució produirà efecte l'endemà de la publicació en el Diari Oficial de la Generalitat Valenciana.  
  
València, 18 de novembre de 2020.- El director general de Política Lingüística i Gestió del Multilingüisme: Rubén Trenzano Juan.